Den Vest-Sjællandske Avis, 1821-01-20
Man vil ikke herved tænke paa den gule Feber, som har plaget Spanien i det sidste Efteraar; thi den faaer dog Ende igien og kommer kun af og til; ogsaa har den virkelig denne Gang faaet Ende og er ophørt baade i deres og i Cadix, ikke heller har man herved for Øie de Søerøverier, hvorfor Handelen og Kystbeboerne ere udsatte, saavel fra Barbareskiske som Jnsurgent-Søerøvere, endskiøndt en Jnsurgentaper har nyelig taget hele Staden Motrils Bomuldshøst, som var afsendt til Barcellona. Fremdeles er det ikke heller Krigen med Colonierne som udgiør Spaniens væsentlige Ulykke, uagtet man efter alt hvad man kan skue ind i Sagen, maae troe at Resultatet af den maae blive, at Colonierne ere undgaaeligen tabte for Moderlandet; thi Spanien kan baade naar den vil giøre Ende paa denne Krig, ved at erklære Coloniernes Uafhængighed; og desuden faaer den endnu bestandig store Pengesummer tilsendte saavel fra Peru som Mexiko. (Den 14de er Brigantinen Campeader i 40 Dage ankommen fra Havanna til Cadix, den bringer den Efterretning, at Fregatten Constitution vilde afseile den 10de November med mere end 4 Millioner, som nu ogsaa er ankommen til Cadix. Fire andre Brigantiner vare afseilede tilligemed Campeader. Ogsaa er den Kongelige Corvette Diamanten i 56 Dage ankommen til Cadix og melder, at Convoien under Fregatten Pronta er den 17de October ankommen til Havanna hvor den gule Feber er udbrudt. Skibet Diamanten var den 17de Juni afgaaet fra Cadix. Den overbringer nu Brevene fra Peru og Nye-Spanien og 47417 Pasters foruden Varer). Endelig ligger ikke Spaniens nærværende farlige og sørgelige Stilling blot i Financernes elendige Tilstand; uagtet Regieringen har maattet giøre et saa stort Laan i Aar, og de offentlige Kasser ere i den Grad tomme, at Jntendanten i Gallicien har maattet tilbageholde Embedsmændenes Lønninger, allene for at kunne betale Tropperne, og uagtet PengeCirculationen er meget svag; thi de Geistliges Godser som tilfalde Nationen ere af en overordentlig Værdie, og deres Salg, som allerede begynder at gaae heldigen fra Haanden, kunne dog i Tiden ophielpe Financernes Tilstand. Men Spaniens nærværende virkelige beklagelsesværdige Forfatning er grundet i det indbyrdes Had, som er antændt i Jndvaanernes Hierte imod hinanden; saa at Spanierne synes for nærværende Tid at udgiøre to Nationer, hvoraf Geistligheden, Adelen og Landalmuen og alle Folk af den gamle Tænkemaade staae paa den ene, og Middelstanden, Kiøbstædbeboerne og Militairen paa den anden Side forbittrede imod hinanden, under Navn af de Serviles og Liberales Partie. Men det er ikke nok dermed; de Liberale selv ere langtfra at være indbyrdes enige. Der reiser sig en kiendelig Disharmonie imellem de civile Liberale, som ere Tilhængere af de Cortes, som vare forsamlede i 1812, og imellem de militaire Liberale af 1820, hvilke have bevirket Revolutionens Udbrud, eller imellem Arguelles og Riegos Partier. Riego har vel svaret paa en Gratulation til hans Fødselsdag fra Garnisonen i Mallaga med de Ord Constitutionen, intet uden Constitutionen, Religionen og den constitutionelle Konge! Men Riegos Partie har dog drevet det igiennem imod Arguelles, at Armeen paa Øen Leon ikke er bleven ophævet og nu først tegner til at skulle forlægges og en Deputation fra Klubben Fontang de Dro har den 23de December indgivet et Bønskrift til Kongen, som var underskrevet af 1000 Personer, hvori den har bedet Kongen om at give de nærværende Ministre deres Afskeed som uduelige til at forestaae deres Poster. Til Spaniens nærværende ulykkelige Forfatning bidrager ogsaa især, at Tilliden til Kongen har saa aldeles tabt sig, at han er næsten berøvet al Magt, saa at han er blot et Redskab i det herskende Parties Hænder, og at Selvraadigheden iblandt den demagogiske Pøbel i de store Stæder og især Madrid tager saa forfærdelig Overhaand. Den grønne og røde Kokarde er Kiendemærket paa de ældre og nyere Liberales Partier. Hadet imellem disse Partier er gaaet saavidt, at Alkalderne i Cadix have maattet bekiendtgiøre, at enhver skal straffes som fornærmer nogen, fordi de bære et grønt eller rødt Kiendemærke. De politiske Selskaber vare blevne standsede ved det bekiendte Dekret af de Cortes; men da Omstændighederne bleve saa betænkelige under Kongens Ophold i Eskurial, saa saae man igiennem Fingre med dem og de kom paa nye i Gang. J disse Selskaber, hører man Mennesker diskurere og politiske Gienstænde som aldeles ikke besidde nogen historisk eller geographisk Kundskab. Selv i offentlige Blade læses Stykker hvori der skieldes paa den famense Lige imellem Keiserne, Kongerne af England og Preussen, nemlig den hellige Alliance, som de lade bekræftes i Wien, og som bebreides iblandt andre Udaad at Monarkerne ikke have givet Mainz Trier og Cøln tilbage til deres gamle Fyrster (som Notabene ikke meere ere til og at de ikke have jaget Tyrkerne ud af Enropa; derefter læses en Liste paa de Lande, hvori det ikke er tilladt at regiere ved en lovmæssig Constitution der er oprettet imellem Folket og Souveralnen, og iblandt disse nævnes Spanien, Portugal og Neapel. - Denne fornærmende Artikel blev optaget i Statstidenden selv, og Pøbelen, som ønsker, dersom Krigen bryder ud imod Neapel, at der maatte sendes en Hielpearmee paa 30000 Mand dertil, betragtede denne Yttring som et Krigsmanifest. Udnævnelsen af Vicomten af Chateaubriand, som en Tertullia-Taler nyelig kaldte et meget anticonstitutionel, meget antiliberal og en meget servil Mand til Gesandt ved det Berlinske Hof kan ikke bringe dem fra den Jdee, at man har et Angreb ifinde paa den Spanske Statsforfatning.